
Opština Žabljak
Komisija za sprovođenje postupka javne nabavke
Broj : 01-018/24-28
Datum, 18.03.2024.godine

Pojašnjenje tenderske dokumentacije 
broj  01-018/24-14 od 14.03.2024.godine šifra postupka 69595 za nabavku
Opravka puta Ravni Žabljak-Macanska poljana, sanacija dionice preko Macanske poljane i sanacija puta Macanska poljana-Pitomine
po zahtjevima
broj 01-018/24-24 od 15.03.2024.godine u 7:22 sati preko CEJN-a 
broj 01-018/24-25 od 15.03.2024.godine u 10:17 sati preko CEJN-a 

Pitanja  ponuđača:

1. U postupku javne nabavke može da učestvuje samo privredni subjekat koji posjeduje ovlašćenje (dozvola, licenca, odobrenje ili drugi akt) u skladu sa zakonom što se dokazuje dostavljanjem ovlašćenja za obavljanje djelatnosti koja je predmet nabavke (dozvola, licenca, odobrenje ili drugi akt nadležnog organa za obavljanje djelatnosti koja je predmet nabavke).Privredni subjekat treba da posjeduje ovlašćenje za obavljanje djelatnosti (licenca) u skladu sa zakonom, što se dokazuje ispunjenosti uslova iz člana 122 Zakona o planiranju prostora i izgradnji objekata ("Sl.list CG, br.64/2017,44/2018 i 63/2018, 1172019,082/20,86/22) za obavljanje poslova projektanata i izvođača radova, izdatu od strane nadležnog organa. 
Nisu pobrojani svi službeni listovi, treba Zakon o planiranju prostora i izgradnji objekata ("Službeni list Crne Gore", br. 064/17 od 06.10.2017, 044/18 od 06.07.2018, 063/18 od 28.09.2018, 011/19 od 19.02.2019, 082/20 od 06.08.2020, 086/22 od 03.08.2022, 004/23 od 13.01.2023). 

2.Privredni subjekat je dužan da posjeduje minimum stručnih i kadrovskih kapaciteta koji su potrebni za izvršenje ugovora što se dokazuje dokazom o angažovanju radne snage (prijava na osiguranje zaposlenog, ugovor o radu, sporazum o preuzimanju zaposlenog, ugovor o korišćenju sposobnosti drugog subjekta ili drugi akt u skladu sa zakonom), sa odgovarajućim referencama koje su potrebne za izvršenje predmeta nabavke u skladu sa zakonom.
Koje su to odgovarajuće reference? Milsimo da je to ostalo iz prethodnog ZJN 

3. Privredni subjekat treba da posjeduje - Licencu o utvrđivanju ispunjenosti uslova iz člana 123 stav 1 Zakona o planiranju prostora i izgradnji objekata ("Sl.list CG" br. 64/17, 44/18, 63/18, 11/19 i 82/20), za imenovanog ovlašćenog inženjera koji će rukovoditi građenjem objekta u cjelini; 
Nisu pobrojani svi Službeni listovi 

4.Ovlašćeni inženjer koji će rukovoditi građenjem objekta u cjelini ujedno može biti i diplomirani inženjer građevinarstva. 
Da li ovo znači da Ovlašćeni inženjer koji će rukovoditi građenjem objekta u cjelini ujedno može biti i diplomirani inženjer građevinarstva bilo kojeg smjera? To bi bilo potpuno u skladu sa Mišljenjma ministasrtva koje dostavljamo u prilogu. 

5.Kvalitet (K) – rok za izvođenje radova (10 poena) Parametar kvalitet (K) vrednovaće se na sljedeći način: najkraći ponuđeni rok za izvođenje radova, podijeli sa ponuđenim rokom za izvođenje radova i dobijeni količnik pomnoži sa brojem bodova (10 bodova) i to po formuli: K= (Kmin/Kp)x10 gdje je: Kmin- najkraći ponuđeni rok za izvođenje radova, Kp – ponuđeni rok za izvođenje radova.
Molimo da naručilac precizira minimalni i maximlani rok da se ne pravi sprdnja od ponuda 

6.Parametar kvalitet (K) Kvalitet: : maksimalan broj bodova: 20 K: Kriterijum kvalitet: iskustvo zaposlenog ovlašćenog inženjera koji rukovodi izvođenjem radova: maksimalan broj bodova 20 Ponude se vrednuju po osnovu parametra kvaliteta koji se odnosi na iskustvo zaposlenog ovlašćenog inženjera koji će rukovoditi građenjem objekta, vrši se na osnovu dostavljenih potvrda o iskustvu za tog ovlašćenog inženjera. Ponuđač dokazuje parametar kvalitet na način što će dostaviti potvrdu nadležnog organa ili ovlašćene organizacije, odnosno pravnog lica kojom potvrđuje da ovlašćeni inženjer koji će rukovoditi građenjem objekta ima predviđeno iskustvo na istim ili sličnim poslovima, tokom prethodnih godina ali ne duže od pet godina, računajući i godinu u kojoj je započet postupak javne nabavke, a koji su predviđeni tenderskom dokumentacijom i koje sadrže opis i vrijednost predmeta nabavke, vrijeme realizacije ugovora i konstataciju da je ugovor blagovremeno i kvalitetno izvršen: - Napomena: Istim poslovima se smatra :izvođenje radova na unapređenju lokalnih, nekategorisanih puteva i gradskih saobraćajnica.Sličnim poslovima se smatra: -Izvođenje radova na asfaltiranju ili sanaciji i modernizaciji, izgradnji i rekonstrukciji lokalnih, magistralnih i regionalnih puteva Maksimalan broj bodova dobija ponuda ponuđača koji ima najveći broj potvrda kako je to definisano prethodnim stavom, a ostale ponude dobijaju proporcionalno broj bodova po formuli: broj bodova (K) = broj dostavljenih odgovarajućih potvrda / broj najviše dostavljenih odgovarajućih potvrda x 20.
Molimo da naručilac propiše maximalni broj potvrda koje će se bodovati jer je potpuno isto referentan onaj koji ima 18 potvda i onaj koji ima 20. U svim Evropskim tenderima radi se o 10 potvrda ostalo je sve pokušaj kanalisanja

7. Mogu li umjesto 3 reference po 300.000€ dvije po milion eura?

Odgovor: 
1. Kako ste i naveli Zakon o planiranju prostora i izgradnji objekata osim navedenih Službenih listova ("Službeni list Crne Gore", br. 064/17 od 06.10.2017, 044/18 od 06.07.2018, 063/18 od 28.09.2018, 011/19 od 19.02.2019, 082/20 od 06.08.2020) ima objavljene dvije Izmjene Zakona I to u Službenom listu broj 086/22 od 03.08.2022, 004/23 od 13.01.2023.g
S obzirom da izmjene Zakona o planiranju prostora i izgradnji objekata objavljene u Službenom listu broj 086/22 od 03.08.2022 i 004/23 od 13.01.2023.g ne utiču na Uslove u učešće u postupku javne nabavke, kao ni na sam predmet javne nabavke neće biti izmjene Tenderske dokumentacije;
2. U Uslovima za učešće u postupku javne nabavke između ostalog je predviđeno je 
Privredni subjekat je dužan da posjeduje minimum stručnih i kadrovskih kapaciteta koji su potrebni za izvršenje ugovora odnosno Privredni subjekat treba da posjeduje - Licencu o utvrđivanju ispunjenosti  za imenovanog ovlašćenog inženjera koji će rukovoditi građenjem objekta u cjelini; - Licencu ovlašćenog inženjera za obavljanje djelatnosti izrade tehničke dokumentacije i građenje objekata - građevinski inženjer saobraćajnog smjera, najmanje VII 1 podnivoa okvira kvalifikacije). Ovlašćeni inženjer mora biti član inženjerske komore Crne Gore, što se dokazuje dostavljenjem potvrde o članstvu u inženjerskoj komori Crne Gore.
3. Kako ste i naveli Zakon o planiranju prostora i izgradnji objekata osim navedenih Službenih listova br. 064/17 od 06.10.2017, 044/18 od 06.07.2018, 063/18 od 28.09.2018, 011/19 od 19.02.2019, 082/20 od 06.08.2020) ima objavljene dvije Izmjene Zakona i to u Službenom listu broj 086/22 od 03.08.2022 i 004/23 od 13.01.2023.g.
S obzirom da izmjene Zakona o planiranju prostora i izgradnji objekata objavljene u Službenom listu broj 086/22 od 03.08.2022 i 004/23 od 13.01.2023.g ne utiču na Uslove u učešće u postupku javne nabavke, kao ni na sam predmet javne nabavke neće biti izmjene Tenderske dokumentacije;

4. Ovlašćeni inženjer koji će rukovoditi građenjem objekta predviđen U Uslovima za učešće u postupku javne nabavje treba da posjeduje : Licencu ovlašćenog inženjera za obavljanje djelatnosti izrade tehničke dokumentacije i građenje objekata - građevinski inženjer saobraćajnog smjera, najmanje VII 1 podnivoa okvira kvalifikacije;

5. Rok za izvođenje radova je predviđen u Uslovima za učešće u postupku : 
          	      Rok izvršenja ugovora je 30 dana od dana uvođenja izvođača u posao.
Za određivanje minimalnog roka neće biti izmjene Tenderske dokumentacije sa napomenom da je Tenderskom dokumentacijom predviđena Ugovorena kazna: Ako Izvođač svojom krivicom ne završi predmetne radove u ugovorenom roku, dužan je Naručiocu platiti na ime ugovorene kazne penale 1,0 ‰ (jedan promil) od ugovorene cijene svih radova za svaki dan prekoračenja ugovorenog roka završetka radova. Visina ugovorene kazne ne može preći 5% od ugovorene cijene radova; Strane ugovora ovim ugovorom isključuju primjenu pravnog pravila po kojem je Naručilac dužan saopštiti Izvođaču po zapadanju u docnju da zadržava pravo na ugovorenu kaznu, te se smatra da je samim padanjem u docnju Izvođač dužan platiti ugovorenu kaznu bez opomene Naručioca, a Naručilac ovlašćen da ih naplati - odbije na teret Izvođačevih potraživanja za izvedene radove na objektu koji je predmet ovog ugovora ili od bilo kojeg drugog Izvođačevog potraživanja od Naručioca, s tim što je Naručilac o izvršenoj naplati - odbijanju, dužan obavijestiti Izvođača; Plaćanje ugovorene kazne  ne oslobađa Izvođača obaveze da u cjelosti završi i preda Radove; Ako Naručiocu nastane šteta zbog prekoračenja ugovorenog roka završetka radova u iznosu većem od ugovorene i obračunate kazne, tada Naručilac ima pravo i na naknadu štete u iznosu koji prelazi visinu ugovorene kazne.
6. Neće biti izmjena Tenderske dokumentacije za definisanje navedenog kriterijuma
7. U uslovima za učešće u postupku javne nabavke definisano je da je “Neophodno je da ponuđać u ponudi dostavi minimum 3 (tri) potvrde (reference) izdate od strane investitora, odnosno korisnika o izvedenim radovima, tokom prethodnih godina ali ne i duže od pet godina, računajući i godinu u kojoj je započet postupak javne nabavke, koje sadrže opis i vrijednost predmeta nabavke čija finansijska vrijednost izvedenih radova iznosi minimum 300000€ bez uračunatog PDV-a, vrijeme realizacije ugovora i konstataciju da je ugovor blagovremeno i kvalitetno izvršen”.

Komisija za sprovođenje postupka javne nabavke 
Predsjednik komisije 
Ana Vemić s.r.

Vesko Dedeić član s.r

Tatjana Vojinović član s.r 

